Diari Oficial de la Generalitat Valenciana


Sumari del DOGV 4576, del 29-08-2003 (2003/9466)

RESOLUCIÓ de 22 de juliol de 2003, del cap del Servei Territorial d'Indústria de Castelló, sobre autorització i declaració en concret d'utilitat pública de la línia aèria en SRG l'Esperança-Grup Ibáñez Martín Blas, als termes municipals de Nules i Betxí (Castelló). Expedient número ATLINE/2002/333.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4576

Data del DOGV
:   29-08-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/9466


Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIÓ de 22 de juliol de 2003, del cap del Servei Territorial d'Indústria de Castelló, sobre autorització i declaració en concret d'utilitat pública de la línia aèria en SRG l'Esperança-Grup Ibáñez Martín Blas, als termes municipals de Nules i Betxí (Castelló). Expedient número ATLINE/2002/333. [2003/F9466]
  
Examinats els antecedents que hi ha en l'expedient ATLINE/2002/333 de la Unitat d'Energia i Mines, tramitat a instància de la mercantil Iberdrola Distribución Eléctrica, SAU.
  
Antecedents de fet
  
Primer
  
El 28 de novembre de 2002, Iberdrola Distribución Eléctrica, SAU, va sol·licitar autorització administrativa i declaració en concret d'utilitat pública del projecte d'instal·lacions de la línia aèria trifàsica de 20 kV, secc. AL 110 entre la SRG L'Esperança de Betxí i la línia del Grup Ibáñez Martín Blas de Nules, als termes municipals de Nules i Betxí (Castelló), projecte d'Iberdrola CS-279/02.
  
Segon
  
Es va tramitar la corresponent informació pública del projecte i de la relació d'interessats, béns i drets afectats tot incloent els corresponents anuncis que foren publicats en el periòdic Mediterráneo (17 de gener de 2003), en el BOP (núm. 22 de 20 de febrer de 2003) i en el DOGV (núm. 4.438 de 12 de febrer de 2003), així com al tauler d'anuncis dels ajuntaments de Nules i Betxí.
  
Tercer
  
Es van tramitar les preceptives separates als organismes afectats, ajuntaments de Nules i Betxí, Confederació Hidrogràfica del Xúquer i Conselleria de Medi Ambient.
  
Quart
  
El dia 31 de març de 2003, personal tècnic de la Unitat d'Energia i Mines va emetre informe tècnic sobre el projecte.
  
Cinqué
  
Els ajuntaments de Nules i Betxí i la Confederació Hidrogràfica del Xúquer emeteren informes condicionats, mentre que la Conselleria de Medi Ambient emeté informe desfavorable.
  
Sisé
  
Amb data 5 de febrer, Iberdrola Distribución Eléctrica, SAU, ens tramet còpia del pla sol·licitat per la Conselleria de Medi Ambient en el seu informe desfavorable; els esmentats plans es trameteren a la Conselleria de Medi Ambient amb data 7 de febrer de 2003 i se li reiterà amb data 14 de març de 2003 la sol·licitud d'informe, amb indicació que si no s'aportava contestació en termini es consideraria que no hi havia cap inconvenient per a la seua autorització. La Conselleria de Medi Ambient no ha emés cap informe i no ha contestat la nostra reiteració.
  
Seté
  
Una vegada instruït el procediment, i tot complint el que s'ha prescrit en l'article 84 de la Llei 30/1992, es realitza el tràmit d'audiència als interessats en la forma prevista en l'esmentada llei.
  
Fonaments de dret
  
Primer
  
Vists els preceptes de la Llei 54/1997, de 27 de novembre, del Sector Elèctric, així com els decrets 2.617/1996, de 20 d'octubre, sobre autorització d'instal·lacions elèctriques, i 2.619/1966, de 20 d'octubre, pel qual s'aprova el Reglament de la Llei 10/1966, de 18 de març, sobre expropiació forçosa i sancions en matèria d'instal·lacions elèctriques.
  
Este Servei Territorial d'Indústria, a proposta de la unitat corresponent, resol:
  
1r. Autoritzar a Iberdrola Distribución Eléctrica, SAU, l'establiment d'una línia elèctrica aèria les característiques principals de la qual són les següents:
  
Línia aèria trifàsica de 20 kV, secc. AL 110, entre la SRG l'Esperança de Betxí i línia del Grup Ibáñez Martín Blas de Nules, als termes municipals de Nules i Betxí (Castelló), projecte d'Iberdrola CS-279/02.
  
5é. Aprovar el projecte d'execució d'acord amb el Decret 2.617/1996, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos.
  
c) El titular donarà compte de l'acabament de les obres a la Unitat d'Energia i Mines d'este servei territorial, tot adjuntant certificat tècnic de la instal·lació en el qual conste expressament el compliment de l'article 162 del Reial Decret 1.955/2000, a efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a la seua execució, el compliment de les condicions que han sigut establides pels ajuntaments de Nules i Betxí.
  
Contra esta resolució, que no posa fi a la via administrativa, podrà interposar-se recurs d'alçada davant la Direcció General d'Energia (av. Blasco Ibáñez, 50, 46804 València), en el termini d'un mes, comptat a partir de l'endemà de la notificació de la present resolució, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.1992), en la redacció que en fa la Llei 4/1999, de 13 de gener (BOE 12, de 14.01.1999).